ট্রাফিক আটকে রিলস বানাতে রাস্তায় নাচ স্ত্রীর, সাসপেন্ড পুলিশ কনস্টেবল স্বামী

চণ্ডীগড়: রাস্তায় ট্রাফিক (Traffic)। যানজট বাড়ছে, সেই ট্রাফিককে আটকে রেখে উদ্দাম নেচে চলেছেন এক মহিলা। পরনে হলুদ-নীল রংয়ের সালোয়াড় কামিজে চণ্ডীগড়ের (Chandigarh) রাস্তায় এই নাচের দৃশ্য ক্যামেরাবন্দি হয়েছে। জানা গেছে, ওই মহিলার নাম জ্যোতি কুন্ডু (Jyoti Kundu)। তার স্বামী একজন পুলিশ কনস্টেবল, নাম বিজয় কুন্ডু। স্ত্রীর এই অবিবেচক কাজের জন্য পুলিশ কনস্টেবলকে (Police) সাসপেন্ড (Suspend) করা হয়েছে।

সূত্র অনুযায়ী, অভিযুক্ত কনস্টেবল অজয় কুন্ডু (Constable Ajay Kundu) সেক্টর ১৯ থানায় কর্মরত ছিলেন। তাঁর স্ত্রী জ্যোতি কুন্ডু গত ২২ মার্চ ইনস্টাগ্রামে (Instagram) একটি রিল পোস্ট করেন। যেখানে দেখা যায় ব্যস্ত রাস্তায় জনপ্রিয় হরিয়ানভি গানের তালে নাচ করছেন। ভিডিওটি দ্রুত ভাইরাল হয়, স্থানীয় পুলিশের সেটি নজরে আসে।

আরও পড়ুন: অসুস্থ লালুপ্রসাদ যাদব, তড়িঘড়ি আনা হচ্ছে দিল্লির এইমসে

জানা যায়, জ্যোতি কুণ্ডু ও তার ভাশুরের স্ত্রী পূজা দুজনে ব্যস্ত রাস্তায় রিলস তৈরি করছিলেন। রাস্তায় যানবাহন থেকে মানুষ তাদের দিকে দেখতে থাকেন। কিন্তু তাদের মধ্যে কোনও ভ্রুক্ষেপ দেখা যায়নি। উলটে এই পরিস্থিতি তারা বেশ উপভোগ করছিলেন। এদিকে এই পরিস্থিতিতে একদিকের ট্রাফিক পুরোপুরি থেমে যায়। তাদের বিরুদ্ধে অভিযোগ, এই ধরনের কাজের জন্য যেকোনও মুহূর্তে দুর্ঘটনা ঘটতে থাকে। পুলিশ ঘটনার তদন্ত শুরু করেছে।

चंडीगढ़: पुलिसकर्मी की पत्नी ने ज़ेबरा क्रॉसिंग पर बनाई रील, ट्रैफिक नियमों की उड़ाई धज्जियां; रोड पर लगा जाम

महिला के खिलाफ पुलिस ने FIR दर्ज की, हालांकि थाने में ही बेल दे दी गई. मामला सेक्टर-20 में गुरुद्वारा चौक के पास का है.#Chandigarh pic.twitter.com/l2j4fTYFGv

— Ishani K (@IshaniKrishnaa) March 27, 2025

অ্যাসিস্ট্যান্ট সাব-ইন্সপেক্টর (এএসআই) বলজিৎ সিং-এর (Assistant Sub-Inspector (ASI) Baljit Singh) নেতৃত্বে একটি পুলিশ দল ঘটনাস্থলের সিসিটিভি ফুটেজ পরীক্ষা করে। গুরদোয়ারা চৌক এবং পুলিশ কন্ট্রোল রুমের ফুটেজ বিশ্লেষণ করে পুলিশ নিশ্চিত হয় যে একজন মহিলা হলুদ রঙের সালোয়ার-কামিজ পরে রাস্তার মাঝখানে নাচছিলেন আর অপরদুজন সেটি শ্যুট করছিলেন।

ভারতীয় দণ্ডবিধির ১২৫, ২৯২ এবং ৩(৫) ধারা অনুযায়ী মামলা দায়ের করা হয়েছে। এর মধ্যে রয়েছে যান চলাচলে বিঘ্ন ঘটানো ও জনসুরক্ষাকে বিপদের মুখে ফেলার অভিযোগ অন্তর্ভুক্ত রয়েছে।

ওই মহিলার এই কর্মকাণ্ডে প্রচুর কমেন্ট করেছেন নেটিজেনরা। একজন ব্যবহারকারী মন্তব্য করেছেন, “এই রিলের কারণে আমি কোনও যানজট দেখতে পাচ্ছি না, তবে একজন পুলিশ কনস্টেবল এবং তার স্ত্রীর নিজেদের আইনের ঊর্ধ্বে ভাবা উচিত নয়।” আরেকজন আরও স্পষ্ট ভাষায় বলেছেন, “সে দেখতে বোকা দেখাচ্ছে এবং ভয়ঙ্করভাবে নাচছে।” এদিকে, তৃতীয় একজন ব্যবহারকারী অবিশ্বাস প্রকাশ করে লিখেছেন, “কেয়া সাইকো-প্যাথ হ্যায় ইয়ে!?”

দেখুন অন্য খবর-